|  |  |
| --- | --- |
| Република Србија  Републички завод за статистику |  |
| ISSN 0353-9555 |
|  |  |
| **САОПШTЕЊЕ**  брoј 108 • год. LVIII, 24.04.2008. | **ПМ10** |
| Статистика промета | **СРБ 108 ПМ10 240408** |
|  |

**Промет робе у трговини на мало у Републици Србији, март 2008.**

**- Претходни подаци -**

# Промет робе у трговини на мало

|  |  |  |  |  |  |
| --- | --- | --- | --- | --- | --- |
|  | III 2008  III 2007 | III 2008 II 2008 | I-III 2008 I-III 2007 | II 2008 Ø 2007 | III 2008 Ø 2007 |
| Индекси промета робе у текућим ценама | | | | | |
| Република Србија | **117,6** | **115,2** | **122,9** | **97,7** | **112,5** |
| Централна Србија | 123,6 | 117,4 | 127,4 | 100,1 | 117,5 |
| Војводина | 100,8 | 108,4 | 109,9 | 90,6 | 98,2 |
| Индекси промета робе у сталним ценама | | | | | |
| **Република Србија** | **102,9** | **113,8** | **108,6** | **89,3** | **101,7** |
| Централна Србија | 108,4 | 115,9 | 112,8 | 91,8 | 106,4 |
| Војводина | 87,4 | 107,2 | 96,1 | 82,1 | 88,0 |

Према претходним подацима, промет робе у трговини на мало у Републици Србији у марту 2008. у односу на март 2007. године већи је у текућим ценама за 17,6%, а у сталним ценама за 2,9%. У марту 2008. године у односу на претходни месец исте године, промет робе је већи у текућим ценама за 15,2%, а у сталним ценама за 13,8%.

Поредећи прва три месеца 2008. године са истим периодом 2007. године, промет робе у трговини на мало је већи у текућим ценама за 22,9%, а у сталним ценама за 8,6%.

![](data:application/x-msmetafile;base64,)

Ø2007=100

**Напомене уз објављене податке**

Индекси, објављени у овом саопштењу су добијени на основу редовног месечног статистичког истраживања „Месечни извештај трговине на мало” (ТРГ-10), које се спроводи од јануара 2003. године на узорку изабраних предузећа свих облика својине, која обављају делатност трговине на мало, без обзира да ли им је то основна делатност или не. У узорак су намерно укључена велика предузећа, на основу оствареног промета у трговини на мало у претходном периоду, а остала су изабрана методом случајног узорка.

Вредност промета робе у трговини на мало од 1. јануара 2005. године обухвата порез на додату вредност (ПДВ).

Индекси промета робе у сталним ценама, су добијени дефлационирањем индекса у текућим ценама, одговарајућим индексима цена робе на мало без струје.

Све објављене индексе треба третирати као претходне, што значи да може доћи до извесних корекција на основу добијених резултата у тромесечном статистичком истраживању „Тромесечни извештај трговине на мало” (ТРГ-16), које објављујемо у посебном саопштењу.

Десезонирани индекси промета трговине на мало у сталним ценама се објављују у публикацији „Месечни статистички преглед“, од броја 3/2008.

Издаје и штампа: Републички завод за статистику Србије, Београд, Милана Ракића 5   
Tелефон: 2412-922 (централа) • Tелефакс: 2411-260 • www.statserb.sr.gov.yu  
Одговара: др Драган Вукмировић, директор   
Tираж: 160 • Периодика излажења: месечна